Virallinen lehti nro C 056 , 06/03/1995 s. 0197



B4-0173, 0194 ja 0203/95 Päätöslauselma yritysten uudelleen sijoittamisesta Euroopan unionissa Euroopan parlamentti, - viitaten Euroopan unionin perustamissopimuksen liitteenä olevaan kaavakirjaan koskien sosiaalipolitiikkaa sekä neuvoston antamaan 94/95/EY direktiiviin koskien eurooppalaisen yrityskomitean perustamista tai yhteisöön liittyvien menettelyjen aloittamista yrityksissä sekä yritysryhmittymissä pitäen silmällä työntekijöiden tiedottamista ja konsultoimista ((EYVL L 254, 30.9.1994, s. 64)), - ottaen huomioon aikaisemmat päätöslauselmansa ja etenkin 10. maaliskuuta 1994 päivätyn päätöslauselman Espanjassa sijaitsevan Suzukin tehtaan sulkemisesta ((EYVL C 91, 28.3.1994, s. 215)) Linaresissa Espanjassa, A. ottaen huomioon useiden teollisuusryhmittymien päätöksen siirtää tuotantonsa toisiin maihin ja tämän seurauksena tapahtuneet lukuiset työstä erottamiset erityisesti tekstiili- ja vaatetus-, elektroniikka-, kenkä-, ja autoteollisuudessa sekä palvelualalla, B. ottaen huomioon, että näiden yritysten johto perustelee päätöksiään alhaisemmalla palkkakustannuksilla sekä suoran tai epäsuoran taloudellisen avun myöntämisellä, C. ottaen huomioon uuden sulkemisen vaaran koskien Renault-tehdasta, joka on perustettu vuonna 1981 Setúbalin alueelle ja jossa Portugalin valtio pitää hallussaan 25 prosenttia pääomasta, ja joka antoi työpaikan noin 1300 työntekijälle vuonna 1992, ja ottaen huomioon noin 500 työntekijän dramaattisen tilanteen; yritys tulee erottamaan heidät huolimatta Portugalin hallituksen tekemistä sitoumuksista, D. ottaen huomioon dramaattiset seuraukset, jotka tällä sulkemisella olisi, ei ainoastaan Renaultin Setúbalin tehtaan työntekijöille vaan myös sadoille pienille paikallisille yrityksille, jotka toimivat tämän tuotantoyksikön alihankkijoina, 1. Vakuuttaa solidaarisuuttaan ja sympatiaansa satoja autoteollisuuden työntekijöitä kohtaan, joihin tämä strategia kohdistuu ja erityisesti niitä työntekijöitä kohtaan, jotka on erotettu Setúbalissa tai jotka ovat vaarassa tulla työttömiksi Setúbalissa; 2. Pyytää, etteivät hajauttamista harjoittavat ja «sosiaalista polkumyyntiä» vastaavia menettelyjä käyttävät yritykset saisi hyötyä Euroopan unionin asettautumistuesta; 3. Katsoo, että tuotantoyksiköiden siirtäminen sosiaalisia osapuolia kuulematta on vakava uhka taloudelliselle ja sosiaaliselle yhteenkuuluvuudelle silloin kun suojelutoimenpiteisiin ei ole ryhdytty; 4. Pyytää komissiota tutkimaan Euroopan unionissa tapahtuneiden hajauttamisten yhteenvetoa ja tiedottamaan tutkimuksen tuloksista Euroopan parlamentille; 5. Pyytää komissiota julkistamaan Portugalin hallitukselta ja Renaultilta saamansa takeet hyväksyessään tehtaan sijoittamisen Setúbaliin ja sille myönnettävän yhteisön tuen; 6. Korostaa jälleen kerran tarvetta soveltaa yritysten sijoittamista koskevia toimenpiteitä, joista säädetään edellä mainitussa direktiivissä 94/45/EY; 7. Pyytää puhemiestään välittämään tämän päätöslauselman neuvostolle, komissiolle sekä Portugalin tasavallan hallitukselle ja kansanedustuslaitokselle, Renaultin Portugalin ja Ranskan tehtaan ammattijärjestöille ja johdolle, Euroopan ammattiliittojen keskusjärjestölle ja UNICE:lle.